[{"text_idx": "#000000", "text": "AvalehtPROAnettAnett Kontaveit pakkus publikule na\u0308rviko\u0303di, aga suutis lo\u0303puks vo\u0303ita"}, {"text_idx": "#000001", "text": "Anett Kontaveit pakkus publikule na\u0308rviko\u0303di, aga suutis lo\u0303puks vo\u0303ita"}, {"text_idx": "#000004", "text": "To\u0303eline WTA tennis etendus teisipa\u0308eva viimases ma\u0308ngus, kus Anett Kontaveit (1) alistas to\u0303elises u\u0308les-alla kulgenud kohtumises Xiyu Wangi (Hiina, WTA 58.) 3:6, 6:2, 7:5."}, {"text_idx": "#000005", "text": "Esimeses setis ma\u0308ngis hiinlanna paremini. Anett pingutas ja pu\u0308u\u0308dis, aga ei saa o\u0308elda, et tal endal ko\u0303ik va\u0308lja tulnuks \u2013 ilmselt oli esimese seti kaotus ikkagi kombinatsioon sellest, et Wang tegutses kindlalt ja Anett ei olnud veel ma\u0308ngus ta\u0308ielikult sees. Kui ta tuli seisult 4:1 ja\u0308rele 4:3, tekkis lootus, aga viimases geimis oma servil oli Eesti esireket taas ebakindel."}, {"text_idx": "#000006", "text": "Seeja\u0308rel algas hoopis teine ma\u0308ng, mis kestis kokku 14 geimi, kuni Anett oli vo\u0303itnud teise seti ja juhtis kolmandas 5:1. Ta tegi a\u0308ralo\u0308o\u0308ke igale maitsele, Wang ei jo\u0303udnud kuidagi Anetti tempoga kohaneda. Eriti muljetavaldav seeria algas teise seti seisult 4:2, kui Anett vo\u0303itis vastase servil 13 punkti ja\u0308rjest ehk kolm to\u0303rjegeimi nulliga pluss veel u\u0308he punkti. Nende vahel oli ka u\u0308ks nulliga vo\u0303idetud oma serv ja kaks natuke tasava\u0308gisemat geimi. Seisul 5:1 vo\u0303ttis Wang oma pallingu nulliga, aga publik ootas eelko\u0303ige Anetti servi, et nu\u0308u\u0308d ma\u0308ngule punkt panna. Ta lo\u0303igi kaks head servi, juhtis 30:0, aga u\u0308le pika aja hakkas siis eksima. Wang teenis murdepalli, aga pa\u0308rast seda Anett kaks mats\u030cpalli. Neist teisel kustusid sekundiks spordisaali tuled, kui eestlanna pidi lo\u0308o\u0308ma teist servi. Otseselt seda to\u0303rget su\u0308u\u0308distada ei saa, sest pall la\u0308ks ma\u0308ngu ja tekkis pinev pallivahetus, mis lo\u0303ppes Anetti veaga."}, {"text_idx": "#000007", "text": "Edasi valitses hiinlanna oma servi kindlalt ja juhtis Anetti servil 40:0. Seis oli siis 5:4. Juhtus aga veel u\u0308ks lu\u0308hiajaline po\u0308o\u0308re \u2013 Anett viigistas 40:40. Siis aga tegi topeltvea ja kaotas teise oma servi \u2013 5:5. Ometi oli stsenaariumis ees veel u\u0308ks po\u0308o\u0308re. Seisul 5:5 eksis u\u0308le pika aja Wang, ka tema tegi topeltvea ja kaotas oma servi. Uus vo\u0303imalus! Viimane geim oli seikluslik, lo\u0308o\u0308di nappe aute ja piiripalle, aga teisel ja kokku neljandal mats\u030cpallil otsustaski Anetti ru\u0308ndelo\u0308o\u0308k ku\u0308ljejoonele. Hiinlanna kasutas veel kotkasilma abi, aga see na\u0308itas, et mats\u030cpall oli vo\u0303idetud. To\u0303eline thriller kohe turniiri teisel pa\u0308eval."}, {"text_idx": "#000008", "text": "Va\u0308ljaku intervjuus ta\u0308nas Anett publikut, kes tal raskes seisus vastu pidada aitas, aga siis lisas: \u201cSelline ongi WTA turniiri tavaline esimese ringi kohtumine.\u201d Ta tunnistas, et vastane ma\u0308ngis esimeses setis ha\u0308sti, kuid lisas: \u201cNoortel ma\u0308ngijatel ei ole tavaliselt stabiilsust ja sellele ka lootsin, et lo\u0303puni ta niimoodi ei ma\u0308ngi.\u201d"}, {"text_idx": "#000009", "text": "Kohtumise lo\u0303pu kohta u\u0308tles Anett naerdes: \u201cLa\u0308ks a\u0308revaks ku\u0308ll... Mo\u0303nikord so\u0303ltub so\u0303rmenipsust ja kogu ma\u0308ng po\u0308o\u0308rdub teises suunas. Aga va\u0308hemalt oli o\u0303nnelik lo\u0303pp.\u201d Sellist stsenaariumit ta ise siiski poleks soovinud, parem olnuks ikka ma\u0308ng varem lo\u0303petada."}, {"text_idx": "#000015", "text": "TennisNet.ee \u2013 mis? miks? ja kellele?"}]